Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19), pročelnica Jedinstvenog upravnog odjela Općine Vidovec, raspisuje

**OGLAS**
**za prijam u službu na određeno vrijeme radi zamjene duže vrijeme odsutne službenice odnosno do povratka službenice s rodiljnog i/ili roditeljskog dopusta u**

**Jedinstveni upravni odjel Općine Vidovec**

**VIŠI STRUČNI SURADNIK/ VIŠA STRUČNA SURADNICA ZA FINANCIJE I PRORAČUN**

**- jedan izvršitelj/ica, na određeno vrijeme do povratka duže odsutne službenice, puno radno vrijeme, uz obvezni probni rok od 2 (dva) mjeseca**

**UVJETI:**

 -magistar struke ili stručni specijalist ekonomske struke

* najmanje jedna godina radnog iskustva na odgovarajućim poslovima
* organizacijske sposobnosti
* položen državni ispit
* poznavanje rada na računalu

Pored navedenih uvjeta osobe moraju ispunjavati i opće uvjete za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19 - u daljnjem tekstu: ZSN), a u službu ne može biti primljena osoba za čiji prijam postoje zapreke iz članka 15. i 16. ZSN.

Radnim iskustvom na odgovarajućim poslovima podrazumijeva se radno iskustvo (služba u upravnim tijelima jedinice lokalne ili područne (regionalne) samouprave, državna služba, javna služba, radni odnos, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima navedenog stupnja obrazovanja (stručne spreme) i struke.

Prijavu na oglas mogu podnijeti i prijavitelji koji nemaju položen državni ispit, uz uvjet da predmetni ispit polože u roku od godine dana od prijma u službu. Okolnost da prijavitelji imaju položen ispit, ne daje im prednost prilikom prijma u službu u odnosu na prijavitelje koji ispit nisu položili.

Na oglas se mogu ravnopravno prijaviti osobe oba spola.

Osobe koje prema posebnim propisima ostvaruju pravo prednosti u odnosu na ostale kandidate **samo pod jednakim uvjetima,** moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i to:

- kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21), čl. 48.f Zakona o zaštiti vojnih i civilnih invalida rata („Narodne novine“ broj 3/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), čl. 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20) te čl. 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10, 93/11, 93/11).

Kandidat koji se poziva na pravo prednosti pri zapošljavanju u skladu s čl. 101. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan je priložiti, osim dokaza o ispunjavanju traženih uvjeta, i sve potrebne dokaze dostupne na stanici Ministarstva hrvatskih branitelja https://branitelji.gov.hr/zaposljavanje-u-drzavnoj-sluzbi/843

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu dužan je osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pod jednakim uvjetima podrazumijeva se da ukoliko na kraju provedenog pismenog testiranja kandidata i provedenog intervjua s istima, kandidati koji su po rang listi ostvarili najveći i isti broj ukupnih bodova, prednost pri zapošljavanju ima onaj kandidat koji se u svojoj prijavi pozvao na to pravo i isto dokazao s dokazima.

U službu se prima uz obvezni probni rad u trajanju od dva mjeseca sukladno članku 28. stavku 5. ZSN.

Sa kandidatima prijavljenim na oglas koji ispunjavaju formalne uvjete provesti će se testiranje radi provjere znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na oglas.

Na službenoj mrežnoj stranici Općine Vidovec [www.vidovec.hr](http://www.vidovec.hr) (Natječaji) naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područja te pravni i drugi izvori za pripremanje kandidata za tu provjeru.

Na istoj mrežnoj stranici Općine Vidovec i na oglasnoj ploči Općine Vidovec objaviti će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

U prijavi na oglas potrebno je navesti osobne podatke prijavitelja (ime i prezime, adresu stanovanja, broj mobitela/telefona, adresu elektroničke pošte). Prijavu je potrebno vlastoručno potpisati.

 Uz prijavu je potrebno priložiti:

* kratak životopis,
* presliku isprave: osobna iskaznica, vojna iskaznica, putovnica ili domovnica kao dokaz hrvatskog državljanstva sukladno članku 29. stavku 1. Zakona o hrvatskom državljanstvu (“Narodne novine” broj 53/91, 70/91, 28/92, 113/93, 4/94, 130/11, 110/15, 102/19, 138/21),
* dokaz o stečenoj stručnoj spremi (preslika diplome),
* dokaz o ukupnom radnom iskustvu i radnom iskustvu na odgovarajućim poslovima od najmanje jedne godine (potrebno je dostaviti dokumente navedene u točki a) i b) ili c):

a) elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje), odnosno potvrda o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje

b) preslik ugovora o radu ili rješenja o rasporedu ili potvrdu poslodavca (koja mora sadržavati vrstu poslova koju je obavljao i razdoblja u kojem je kandidat obavljao navedene poslove)

c) drugi odgovarajući dokaz o radnom iskustvu i radnom iskustvu na odgovarajućim poslovima od najmanje jedne godine

* presliku svjedodžbe o položenom državnom ispitu (ukoliko podnositelj prijave ima položen državni ispit),
* uvjerenje nadležnog suda ili elektroničko izdano uvjerenje da se protiv podnositelja prijave ne vodi kazneni postupak (ne starije od 3 mjeseca od dana objave oglasa),
* vlastoručno potpisanu izjavu o nepostojanju zapreka iz članka 15. i 16. ZSN,
* dokaz da podnositelj prijave poznaje rad na računalu (svjedodžba, potvrda ili vlastoručno potpisana izjava).

Isprave se prilažu u neovjerenoj preslici, a prije izbora, kandidat će predočiti izvornik ili ovjerene preslike.

Kandidat koji bude izabran dužan je, prije donošenja rješenja o prijmu u službu, priložiti uvjerenje o zdravstvenoj sposobnosti.

Urednom prijavom smatra se prijava koja sadrži sve podatke i priloge navedene u oglasu. Osobe koje podnesu neuredne prijave (nepotpune i nepravovremene prijave) ili ne ispunjavaju formalne uvjete iz oglasa ne smatraju se kandidatima prijavljenim na oglas sukladno članku 21. ZSN.

Prijave se podnose u roku 8 dana od dana objave oglasa kod Hrvatskog zavoda za zapošljavanje, Područnog ureda Varaždin na adresu: Općina Vidovec, Trg svetog Vida 9, 42205 Vidovec, s napomenom "oglas - viši stručni suradnik/viša stručna suradnica za financije i proračun".

O rezultatu izbora kandidati će biti obaviješteni u skladu sa Zakonom, a najkasnije u roku od 60 dana od isteka roka za podnošenje prijave.

KLASA: 112-01/22-01/04
URBROJ: 2186-10-03/1-22-01 Jedinstveni upravni odjel Općine Vidovec
Vidovec, 19. svibnja 2022.